stanford-oval/wikipedia huggingface dataset:
Summit (מחשב-על)

| --- | --- |


 מידע כללי
 סוג:  מחשב-על
 מפתח:  IBM 
 יצרן:  IBM
 תאריך הפצה:  יוני 2018 
 הקודם בסדרה:  טיטאן 
 הבא בסדרה:  Frontier 
 מידע טכני
 מערכת הפעלה:  Red Hat Enterprise Linux
 מעבד:  POWER9 
 זיכרון:  2,801,664 גיגה-בית 
 מידות
 אתר רשמי
 
Summit (או OLCF-4) הוא מחשב-על אמריקאי מתוצרת IBM, שהושק ב-2018, והוגדר כמחשב העל המהיר ביותר לפי רשימת טופ500, המעודכנת ליוני 2019.
מהירות החישוב המרבית שלו היא 148.6 פטה-פלופס (עם מהירות תאורטית של 200 פטהפלופס), זאת לעומת מחשב-העל השני ברשימה, Sierra האמריקאי גם הוא, שמהירות החישוב שלו היא כ-94.6 פטה-פלופס.
Summit מוצב במעבדה הלאומית של אוק רידג'. מטרת השימוש בו היא לפתור משימות שהיו בלתי-מעשיות או בלתי אפשריות בעבר בתחומי אנרגיה, חומרים מתקדמים, בריאות אדם ובינה מלאכותית. בין היתר, נעשה בו שימוש במאבק במחלת נגיף קורונה 2019. הוא משמש למטרות אזרחיות בלבד.
הדגם של המחשב הוא IBM Power System AC922 והוא רץ על מעבד POWER9, Tesla V100 ומערכת הפעלה Red Hat Enterprise Linux ומורכב מ-4,608 אשכולות של מחשבים.
ראו גם

קולוסוס
מודל מרקוב חבוי

מודל מרקוב חבוי: העיגולים בשורה העליונה (x) מציינים מצבים נסתרים מעיני הצופה, הריבועים בשורה התחתונה מציינים אותיות הפלט (y), החצים המסומנים ב-a מציינים הסתברויות מעבר בין מצבים וכאלו המסומנים ב-b מייצגים הסתברות לפלט
מודל מרקוב חבוי (Hidden Markov model; ובקיצור HMM) הוא מודל סטוכסטי המאפשר למדל מערכת כתהליך מרקובי עם מצבים חבויים (כאלו שאינם ידועים לצופה).
הבסיס המתמטי והאלגוריתמים הבסיסיים המשמשים לניתוח מודל זה פותחו על ידי לאונרד באום, לויד וולש ואנדרו ויטרבי, כשפיתוחים דומים נעשו עוד קודם לכן על ידי המדען הרוסי רוסלן סטרטונוביץ'.
במודל מרקובי פשוט (כמו שרשרת מרקוב) המצב ידוע לצופה ולפיכך הפרמטרים היחידים הם הסתברויות המעבר בין מצבים. במודל מרקוב חבוי לעומת זאת המצב אינו גלוי לצופה בצורה ישירה, אך הפלט, אשר תלוי במצב, ידוע לצופה. לכל מצב יש התפלגות של הסתברויות המגדירה את האותיות שאותן הוא יכול לפלוט. רצף אותיות הפלט שאותו מייצר המודל המרקובי החבוי מספק מידע מסוים על רצף המצבים הנסתר.
למודל מרקוב חבוי שימושים בתחומים רבים, בהם למשל זיהוי תבניות בדיבור, כתב יד, חלקי דיבר וביואינפורמטיקה.
הגדרה פורמלית

ניתן להגדיר מודל מרקוב חבוי באופן הבא:
\{S_{1},S_{2}...S_{N}\} - קבוצה של N המצבים במודל.
נסמן  \ q_{t} המצב המתאים לתצפית בזמן t
\{\sigma _{1},\sigma _{2}...\sigma _{M}\} - קבוצה של M אותיות אלפבית (אותיות הפלט של המצבים)
A=\{a_{ij}\} - מטריצת הסתברויות מעבר בין מצבים, כאשר  a_{ij}=P[q_{t+1}=S_{j}|q_{t}=S_{i}], כלומר הסתברות מעבר ממצב i למצב j. המטריצה מגדירה הסתברויות ובהתאם צריך להתקיים  0\leq a_{ij}\leq 1 ולכל i מתקיים:  \sum _{j}a_{ij}=1
B=\{b_{i}(k)\} - כאשר  b_{i}(k) היא ההסתברות לפלט k כאשר נמצאים במצב  S_{i}, כלומר  b_{i}(k)=P[v_{k}att|q_{t}=S_{i}]
\Pi =\{\pi _{i}\} - כאשר  \pi _{i} היא ההסתברות למצב ההתחלתי  S_{i}
בהינתן מודל עם כל הפרמטרים לעיל, ניתן להשתמש בו כדי ליצור רצף תצפיות:
 \ O=o_{1},...,o_{T}
בעיות

באמצעות מודל מרקוב חבוי ניתן לענות על מספר שאלות בנוגע לרצף תצפיות, וכאשר נעשה שימוש בתכנון דינמי ניתן לחשב להן ביעילות פתרון.
בעיות > הסתברות לרצף תצפיות

בהינתן רצף תצפיות  O=o_{1},\dots ,o_{T}\, ובהינתן מודל עם כל הפרמטרים לעיל ניתן לחשב את ההסתברות לרצף התצפיות:
כאשר הסכימה נעשית על כל המצבים החבויים האפשריים:
אלגוריתם Forward הוא אלגוריתם מבוסס תכנון דינמי הפותר בעיה זו.
בעיות > הסתברויות למצבים חבויים

בהינתן רצף תצפיות  o_{1},\dots ,o_{T} ובהינתן מודל עם כל הפרמטרים לעיל אז ניתן לחשב את ההסתברויות למצבים החבויים ולענות על מספר שאלות.
סינון - המטרה בבעיה זו היא לשערך את ההסתברות של המצב החבוי האחרון,  P(q_{T}\ |\ o_{1},\dots ,o_{T}). ניתן למצוא פתרון לבעיה באמצעות אלגוריתם Forward.
החלקה - המטרה בבעיה זו היא לשערך את ההסתברות למצב חבוי באמצע הרצף, כלומר  P(q_{k}\ |\ o_{1},\dots ,o_{T}), כאשר  k<T. אלגוריתם המבוסס גם כן על תכנון דינמי הפותר בעיה זו הוא אלגוריתם Forward-backward.
פענוח רצף המצבים הסביר ביותר - בבעיה זו מנסים למצוא מהו רצף המצבים החבויים המסביר בצורה הטובה ביותר את רצף התצפיות לאורך כל הרצף. בעיה זו נפתרת באמצעות אלגוריתם ויטרבי.
בעיות > למידה

המטרה בבעיה זו היא לבחור פרמטרים למודל שיתאימו בצורה מיטבית לתיאור התצפיות הקיימות, כאשר לרוב מחפשים נראות מקסימלית. באופן כללי לא קיים פתרון מדויק לבעיה זו, אך קיים פתרון המאפשר מציאת מקסימום לוקלי של נראות, הידוע כאלגוריתם באום-וולש (Baum–Welch), שהוא מקרה פרטי של אלגוריתם מיקסום התוחלת (Expectation–maximization).
דוגמה

נתאר שני חברים, אליס ובוב, החיים רחוק זה מזה ומדברים בטלפון מדי יום על מה עשו באותו היום. תחומי העניין של בוב הם הליכה בפארק, קניות וניקיון הדירה. בוב בוחר את תעסוקתו היומית אך ורק על פי מזג האוויר באותו היום. לאליס אין מידע על מזג האוויר במקום מגוריו של בוב, אך יש לה מושג כללי, ובהסתמך על המידע שבוב משתף אותה בטלפון היא מנסה לנחש מה מזג האוויר.
אליס מאמינה שמזג האוויר פועל כשרשרת מרקוב, שבה יש שני מצבים "גשום" ו"בהיר". היא לא יודעת במדויק את המצב מדי יום ולכן מידע זה הוא "חבוי", אך היא יודעת איזו משלוש הפעילויות עשה בוב ("התצפיות").
לאליס יש מושג כללי על מזג האוויר והיא יודעת פחות או יותר מה בוב נוהג לעשות, ועל פי המידע הנ"ל ניתן להגדיר את הפרמטרים של מודל מרקוב חבוי כדלקמן (מתואר בתחביר Python):
מצבים = ('גשום', 'בהיר')

תצפיות = ('הליכה', 'קניות', 'ניקיון')

הסתברות התחלה = {'גשום': 0.6, 'בהיר': 0.4}

הסתברויות מעבר = {
 'גשום' : {'גשום': 0.7, 'בהיר': 0.3},
 'בהיר' : {'גשום': 0.4, 'בהיר': 0.6},
 }

הסתברויות פלט = {
 'גשום' : {'הליכה': 0.1, 'קניות': 0.4, 'ניקיון': 0.5},
 'בהיר' : {'הליכה': 0.6, 'קניות': 0.3, 'ניקיון': 0.1},
 }
בדוגמה לעיל הסתברויות התחלה (או  \Pi ) מייצגים את אמונה של אליס באשר למצב מזג האוויר ביום הראשון שבוב מתקשר אליה (מזג האוויר נוטה יותר לגשום).
הסתברויות מעבר מגדירות את הסתברויות לשינוי מזג האוויר בשרשרת מרקוב. בדוגמה זו, יש סיכוי של 30% בלבד שיום למחרת יום גשום יהיה בהיר. הסתברויות פלט מגדירות את נטייתו של בוב להעדיף פעילות מסוימת בהתאם למצב מזג האוויר. כאשר גשום יש סיכוי של 50% שיעסוק בניקיון; כאשר בהיר, יש סיכוי של 60% שיעשה הליכה בפארק.
הערות שוליים

↑  Lawrence R. Rabiner (בפברואר 1989). "A tutorial on Hidden Markov Models and selected applications in speech recognition" (PDF). Proceedings of the IEEE. 77 (2): 257–286. doi:10.1109/5.18626. {{cite journal}}:  (עזרה)
| --- | --- |
בקרת זהויות :  NLI: 987007544695605171  GND: 4352479-5  LCCN: sh2007000125 
תיאור גרפי של מודל מרקוב חבוי בדוגמה
קינן

ערך זה עוסק בדמות מקראית. אם התכוונתם לפירושים אחרים, ראו .
| --- | --- |

 אב:  אנוש 
 פטירה:  2526 לפנה"ס
 אם:  נועם 
 בן או בת זוג:  מהוללת 
 צאצאים:  מהללאל 
 
קֵינָן הוא דמות מקראית, בנו של אנוש ונינם של חוה ואדם, ואביו של מהללאל. דור רביעי לאדם. כך לפי המסופר בבראשית, ה', ט'–י"ד וכן בדברי הימים א, א', ב'.
קינן חי 910 שנים. הוא נולד בשנת שכ"ה לבריאת העולם (3436 לפנה"ס) ומת בשנת א'רל"ה (2526 לפנה"ס). בנו מהללאל נולד כשהיה בן 70. היו לו בנים ובנות נוספים.
ב"ספר הישר" מסופר שהיה קינן למלך הראשון שמלך על בני האדם.
אטימולוגיית השם "קינן" היא מהמילה "קין" עם ניון. להרחבה עוד משמעות השם ראו קין#מקור השם.
לפי ספר היובלים, נשא לאישה את אחותו שנקראה מהוללת או מהללאית.
ראו גם

קין
קיני (עם)
הערות שוליים

↑  לפי בראשית, ה', י"ד
↑  סדר עולם, פרק א
↑  אנציקלופדיה מקראית, "קינן", טור 149, כרך ח'
↑  ד
| --- | --- |
בקרת זהויות :  GND: 1147215650  VIAF: 204151246587844132192   WorldCat (עם VIAF): 204151246587844132192
ויקטור פייזולין

ויקטור איגורייביץ' פייזולין (ברוסית:  Виктор Игоревич Файзулин; נולד ב-22 באפריל 1986 בנחודקה שבמחוז פרימוריה, במזרח רוסיה) הוא כדורגלן עבר רוסי.
במדי זניט הוא זכה באליפות רוסיה, בגביע הרוסי בכדורגל, בגביע אופ"א ובסופרקאפ האירופי.
ביוגרפיה > קריירת מועדונים > תחילת הקריירה

ויקטור התחנך בבית הספר לכדורגל בנחודקה והצטרף לקבוצת הכדורגל אוקיאן נחודקה בשנת 2004 ושיחק בשורותיה בתשעה משחקים.
בסוף העונה עבר לשחק בשורות סק"א-אנרגיה חברובסק בה שיחק במשך 2 עונות בהדרכת המאמן סרגיי גורלוקוביץ'. הופיע במדי הקבוצה ב-51 משחקים כשהוא מבקיע 8 שערים לזכות הקבוצה.
ביוגרפיה > קריירת מועדונים > ספרטק נלצ'יק

ויקטור משך את תשומת לבם של ציידי כישרונות מליגת העל הרוסית בכדורגל והוא הוזמן על ידי המאמן יורי קרסנוז'אן לשחק בקבוצתו, ספרטק נלצ'יק.
הוא שיחק במדי נלצ'יק במשך עונה אחת בלבד, כשהוא מבקיע 3 שערים ב-28 משחקים, כשהוא מתבלט כקשר כשרוני בעל יכולות מסירה מעולות, דבר שמשך את תשומת לבו של מאמן קבוצת הכדורגל זניט, דיק אדבוקאט.
ביוגרפיה > קריירת מועדונים > זניט

בדצמבר 2007 חתם תמורת 2 מיליון יורו בקבוצת הכדורגל זניט סנקט פטרבורג, שאך זה זכתה באליפות הליגה הרוסית. בשורות זניט הוענק לו המספר 20 והוא שיחק לראשונה במדי זניט במשחק במסגרת שלב 16 האחרונות בגביע אופ"א נגד קבוצת ויאריאל. את השער הראשון שלו לזכות הקבוצה הוא הבקיע במסגרת משחק הגומלין של חצי גמר גביע אופ"א נגד באיירן מינכן בניצחון הסנסציוני של קבוצתו ועד מהרה הפך לשחקן מרכזי בזניט.
בעונת 2012 הוארך חוזהו עד 2016. בעונת 2014/2015 ספג פציעה בברך ונאלץ לעבור ארתרוסקופיה של הברך ומאז אינו מופיע כחלק מהרכב הקבוצה, אף שרשום בה כשחקן. בקיץ 2015 אומנם הוארך חוזהו עד שנת 2018 אך מאז פציעתו הופיע בשמונה משחקים בלבד ומשחקו האחרון בשורות הקבוצה היה ב-20 בספטמבר 2015. במרץ 2016 עבר ניתוח נוסף בארצות הברית. בינואר 2018 הגיע לבדיקות רפואיות במתקן האימונים של זניט, אך עדיין לא שב למגרשים. באפריל 2018 חזר להתאמן במחנה האימונים של הקבוצה. במאי הודיע על פרישתו ממשחק פעיל.
ביוגרפיה > בנבחרת

פייזולין נקרא לנבחרת הנוער בכדורגל לאחר עונת מוצלחת בספרטק נלצ'יק. בשורות הנבחרת הצעירה הוא הבקיע 3 שערים בשבעה משחקים.
ב-15 באוגוסט 2012 שיחק לראשונה במדי הנבחרת הבוגרת במשחק הידידות נגד חוף השנהב. את השער הראשון שלו הבקיע במשחק במסגרת מוקדמות מונדיאל 2014, ב-7 בספטמבר 2012 בניצחון הנבחרת על צפון אירלנד והצטיין גם במשחק נגד ישראל 4 ימים לאחר מכן.
לאחר הפרישה

בשנת 2016 יזם את הקמת חברת הנדל"ן Algorithm Development עם אולג סמסונוב. בשנת 2018 השניים הקימו את מועדון הכדורגל אלגוריתם המתמודד במסגרות חובבניות בעיר סנקט פטרבורג.
בינואר 2021 מונה למנהל ספורטיבי בקבוצת אקרון טוליאטי מליגת הכדורגל הלאומית.
משפחתו

פייזולין נשוי לוורוניקה ולשניים 2 ילדים: סבסטיאן (שנולד ב-14 באפריל 2009) ומירה (שנולדה ב-31 באוקטובר 2013).
סטטיסטיקה > קבוצתית

נכון ל-11 במאי 2018:
| מועדון | ליגה | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| אוקיאן נחודקה | הליגה השנייה | 2004 | 9 | 0 | 2 | 0 | — | — | 11 | 0 |
| אוקיאן נחודקה | סך הכל | סך הכל | 9 | 0 | 2 | 0 | 0 | 0 | 11 | 0 |
| סק"א-אנרגיה חברובסק | ליגת המשנה | 2004 | 17 | 6 | 2 | 0 | — | — | 19 | 6 |
| סק"א-אנרגיה חברובסק | ליגת המשנה | 2005 | 14 | 1 | 0 | 0 | — | — | 14 | 1 |
| סק"א-אנרגיה חברובסק | ליגת המשנה | 2006 | 20 | 1 | 1 | 0 | — | — | 21 | 1 |
| סק"א-אנרגיה חברובסק | סך הכל | סך הכל | 51 | 8 | 3 | 0 | 0 | 0 | 54 | 8 |
| ספרטק נלצ'יק | ליגת העל | 2007 | 28 | 3 | 0 | 0 | — | — | 28 | 3 |
| ספרטק נלצ'יק | סך הכל | סך הכל | 28 | 3 | 0 | 0 | 0 | 0 | 28 | 3 |
| זניט סנקט פטרבורג | ליגת העל | 2008 | 24 | 6 | 1 | 0 | 11 | 1 | 36 | 7 |
| זניט סנקט פטרבורג | ליגת העל | 2009 | 16 | 0 | 2 | 0 | 4 | 1 | 22 | 1 |
| זניט סנקט פטרבורג | ליגת העל | 2010 | 14 | 2 | 1 | 0 | 5 | 0 | 20 | 2 |
| זניט סנקט פטרבורג | ליגת העל | 2011/2012 | 34 | 4 | 2 | 1 | 10 | 1 | 46 | 6 |
| זניט סנקט פטרבורג | ליגת העל | 2012/2013 | 24 | 6 | 4 | 0 | 8 | 1 | 36 | 7 |
| זניט סנקט פטרבורג | ליגת העל | 2013/2014 | 26 | 3 | 1 | 0 | 9 | 0 | 36 | 3 |
| זניט סנקט פטרבורג | ליגת העל | 2014/2015 | 14 | 0 | 1 | 0 | 8 | 0 | 23 | 0 |
| זניט סנקט פטרבורג | ליגת העל | 2015/2016 | 5 | 0 | 0 | 0 | 1 | 0 | 6 | 0 |
| זניט סנקט פטרבורג | ליגת העל | 2016/2017 | 0 | 0 | 0 | 0 | 0 | 0 | 0 | 0 |
| זניט סנקט פטרבורג | ליגת העל | 2017/2018 | 0 | 0 | 0 | 0 | 0 | 0 | 0 | 0 |
| סך הכל | סך הכל | - | 157 | 21 | 12 | 1 | 56 | 4 | 225 | 26 |
| בסך הכל | בסך הכל | בסך הכל | 245 | 32 | 17 | 1 | 56 | 4 | 318 | 37 |
תארים קבוצתיים

גביע אופ"א: 2007
הסופרקאפ האירופי: 2008
אליפות ליגת העל הרוסית בכדורגל: 2010, 2011/2012, 2014/2015
הגביע הרוסי בכדורגל: 2010, 2016
הסופר קאפ הרוסי: 2008, 2011, 2015
הערות שוליים

↑  מתוך דף השחקן של פייזולין באתר זניט, ארכיון משנת 2009
↑  Роденков: «Зениту» по силам пройти «Вильярреал» - 17 февраля 2008 - Zenit Video - ФК «Зенит» | Новости; Видео; Голы
↑  פרוטוקול המשחק באתר של אופ"א
↑  Книга рекордов «Зенита». История побед в цифрах (2012-10-23). "Книга рекордов «Зенита»: 50 побед Спаллетти, 100 матчей Файзулина". Блоги - Официальный сайт ФК «Зенит».
↑  "Протокол матча Стандарт - Зенит".
↑  "50-й матч Виктора Файзулина в еврокубках".
↑  Статистические итоги матча "Рубин" – "Зенит"
↑  Fayzulin Extends Zenit Contract to 2016
↑  Файзулин провел индивидуальную тренировку на базе «Зенита»
↑  "Группа F. Россия победила Северную Ирландию". אורכב מ-המקור ב-2012-10-23.
1 2  Николай Егорычев, Забивал Бразилии, брал еврокубки – и вдруг стал героем мемов. Куда пропал Виктор Файзулин, Чемпионат, ‏7 בספטמבר 2020
↑  Денис Романцов. "Сдвиг по Фазе. Главное о Викторе Файзулине - PROспорт-блог - Блог - Трибуна".
↑  У полузащитника «Зенита» Виктора Файзулина родилась дочь / Baltinfo.ru.
| נבחרת רוסיה – מונדיאל 2014 |
| --- | --- | --- |
|  1 אקינפייב •  2 קוזלוב •  3 שצ'ניקוב •  4 איגנשביץ' •  5 סמיונוב •  6 קנוניקוב •  7 דניסוב •  8 גלושאקוב •  9 קוקורין •  10 דזגוייב •   11 קרז'אקוב •  12 לודיגין • 13 גרנאט •  14 ברזוצקי • 15 מוגילבץ • 16 ריז'יקוב • 17 שאטוב • 18 ז'ירקוב • 19 סמדוב • 20 פייזולין • 21 איונוב • 22 ישצ'נקו • 23 קומבארוב • מאמן: קאפלו |  1 אקינפייב •  2 קוזלוב •  3 שצ'ניקוב •  4 איגנשביץ' •  5 סמיונוב •  6 קנוניקוב •  7 דניסוב •  8 גלושאקוב •  9 קוקורין •  10 דזגוייב •   11 קרז'אקוב •  12 לודיגין • 13 גרנאט •  14 ברזוצקי • 15 מוגילבץ • 16 ריז'יקוב • 17 שאטוב • 18 ז'ירקוב • 19 סמדוב • 20 פייזולין • 21 איונוב • 22 ישצ'נקו • 23 קומבארוב • מאמן: קאפלו | רוסיה |
פייזולין במדי זניט, אוקטובר 2014
פייזולין במדי נבחרת הנוער, 2007
פייזולין במדי הנבחרת הבוגרת, 8 בספטמבר 2012
מושיק גלאמין

| --- | --- |

גלאמין באפריל 2009
 לידה:  19 ביולי 1979 (בן 45) הרצליה, ישראל ישראל
 מדינה:  ישראל 
 פרופיל ב-IMDb
 
מימין, רוני דואני, אלון גור אריה, מושיק גלאמין ודון לני-גבאי, במהלך הנחייתה בתוכנית "המקום האמיתי" בערוץ הילדים, 5 באוקטובר 2010
מושיק גלאמין (נולד ב-19 ביולי 1979 בהרצליה) הוא יועץ פנים ויועץ אופנה ישראלי. החל את דרכו כמגיש, שחקן ושדרן רדיו.
ביוגרפיה

גלאמין היה חבר בלהקת הנוער התל אביבית "השכנים של צ'יץ'" באמצע שנות ה-90, לצד יהודה לוי, נועה תשבי ויעל בר זוהר. ב-1995 גילם את הנביא שמואל במחזמר "דוד" של הלהקה, ובהמשך עבר לתפקיד יהונתן, בעונה הרביעית של המחזמר.
בצבא שירת בלהקת הנח"ל שירות חלקי.
גלאמין החל להתמקצע בתחום האופנה כאוטודידקט, כשעשה סטיילינג לצילומי הקטלוגים של חברות גדולות (כגון "פוקס"), פרסומות בטלוויזיה, תצוגות אופנה, והפקות בעיתונים נחשבים בענף זה בישראל. בנוסף, הועסק כיועץ אופנה בכיר של מותגים ישראליים ובינלאומיים. מתמחה גם בהרצאות בנושאי ייעוץ תדמית ומראה.
במקביל החל בקריירת הנחיה בטלוויזיה. בסוף שנת 2003 הצטרף למגזין הנוער "אקזיט", לצד מיכאל הנגבי, עפר שכטר, מלי לוי ויעל גולדמן. בשנת 2004 עזב את "אקזיט" לטובת ערוץ החיים הטובים, שם הגיש את מגזין הדגל של הערוץ. במקביל המשיך לבסס את מעמדו בחיי הלילה של תל אביב כשהיה בעלים שותף באותה שנה במועדון "קרפה דיאם" בעיר. בשנת 2005 השתתף בתפקיד אורח במספר פרקים בסדרה טלנובלה בע"מ.
החל משנת 2007 מגיש מושיק גלאמין מדי בוקר את מגזין החברה והתרבות של רדיו תל אביב "לב תל אביב", לצד השדרנית ספי ינקו.
בשנת 2010 הצטרף לצוות מנחי ערוץ הילדים ושיחק בתור שולמית פיטרמן, היועצת החינוכית בתוכנית "המקום האמיתי", תוכנית הדגל של הערוץ. כמו כן שיחק בסדרה "אבודים באפריקה" בתפקיד מייקל.
ובנוסף שיחק תפקיד אורח בסדרה "מה בכריש".
בשנת 2012 החל להנחות בזכיינית ערוץ 2 רשת את תוכנית העיצוב "בא לחדש לכם".התכנית הציגה איך ב-12 שעות של שיפוץ קל והום סטיילינג כל דירה יכולה להפוך לדירה מעוצבת ועדכנית. גלאמין הגיע עם צוות מומחים לדירות של ידוענים ומשפחות ישראליות והם ביצעו מהפך בדירה בזמן קצר. עד כה קיימות 7 עונות לתוכנית. בהמשך, התכנית הועברה לערוץ רשת 13.
בפברואר 2015 הופיע ברשת סרטון המציג ביקור של גלאמין בקומה הראשונה של מעון ראש הממשלה שברחוב בלפור בירושלים, שם הציגה בפניו שרה נתניהו ליקויים שונים בקומה.
בקיץ 2015 החל לשמש פרזנטור של רשת שופרסל. באותה שנה השתתף בעונה השביעית של תוכנית המציאות "הישרדות" והיה המודח ה-12.
ביוני 2016 הקים גלאמין יחד עם אחותו מיכל ובעלה גיא מיזם עסקי בשם אינסטבלוק. הם פיתחו בעזרת אנשי מקצוע סדרה של מוצרים אמנותיים הניתנים למחזור של בלוקי עץ, עליהם מעוצבים ומודפסים תמונות או מילים לפי עיצוב אישי. חנות הדגל נמצאת בשוק הפשפשים, בנכס שהיה שייך לסבא של מושיק.
במאי 2019 גלאמין תיעד את עצמו בתוכנית שידור חי ביוטיוב "חי בשיפוץ חי", בה הוא מתעד את תהליך השיפוץ של הדירה אותה קיבל בירושה מסבתו, ללא יציאה ממנה למשך כחודש זמן השיפוץ.
עוד תוכנית מגזין בהנחייתו בשם "מעצבים שיפוץ" יצאה בשנת 2019 בהוט ויס . בתוכנית זו גלאמין משתף פעולה עם פלטפורמה לאדריכלות ועיצוב בשם arcdb, ונעזר בפאנל בעלי המקצוע שלהם וספקים שנותנים טיפים להצלחה בתהליך בנייה או שיפוץ.
בסוף שנת 2019 התחיל להגיש מגזין טלוויזיה ברשת 13 בשם "טרנדים". תוכנית זו מגישה את הטרנדים והחידושים של עולם העיצוב, כגון מה זה עיצוב ירוק, טרנדים עכשוויים בעולם עיצוב מלונות הבוטיק, קירות מאירים, ספות מודולריות, בריכות מעוצבות, צמחיית דקור ועיצוב דלתות.
חיים אישים

גלאמין הוא הומוסקסואל מוצהר, מתגורר ברמת גן עם בן זוגו. אביו הוא אחי סבתה של הזמרת נטע ברזילי.
ב-2019 הפך לטבעוני ונימק זאת גם בשיקולים אידאולוגיים וגם בכך שזה מקל על שמירת כשרות. הוא אף נרשם לפרויקט אתגר 22 של עמותת אנימלס לקבלת הדרכה במעבר לטבעונות.
הערות שוליים

↑  https://www.ishim.co.il/p.php?s=מושיק_גלאמין
↑   הדס שינדלר‏, מושיק גלאמין עושה את אסי עזר, באתר וואלה, 3 ביולי 2014
1 2  אפרת בראשי מפן‏, הכול חוץ ממעצב, באתר וואלה, 19 בפברואר 2015
↑  ערן סויסה, מושיק גלאמין עושה טופו, ישראל היום, 21 בנובמבר 2019
↑  מושיק גלאמין נרשם לאתגר 22, מתוך דף הפייסבוק של עמותת אנימלס, 11 בדצמבר 2019
מאיר אברהם מונק

| --- | --- |
אין תמונה חופשית
 לידה:  1830 ניטרה, סלובקיה 
 פטירה:  6 באוקטובר 1907 (בגיל 77 בערך) אוראדיה, האימפריה האוסטרו-הונגרית 
 מדינה:  הונגריה 
 
אדולף מונק (במקור מאיר אברהם מונק, ניטרה, 24 באוגוסט 1830 – נאג'ווארד, 6 באוקטובר 1907). גם מקום הולדתו וגם מקום מותו היו אז חלק מממלכת הונגריה (כיום סלובקיה ורומניה בהתאמה). מונק היה סוחר יהודי-הונגרי, חוקר דת, סופר עברי, אביו של האתנוגרף ברנט מונקצ'י.
ביוגרפיה > ילדותו

מונק היה השלישי מבין שמונה ילדיהם של דב (בר) מונק ושל חיה'לה פלסנבורג (רק שלושה מהם שרדו לבגרות). מצד אמו, הוא היה נכדו של משה פלסנבורג, הנוטריון-מזכיר המפורסם של הקהילה בניטרה (1772-1849), ונינו של הרב יוז'ף לרנר מליכטנשטט (Hroznětín) (אנ')על גבול צ'כיה וגרמניה של היום. אביו של מונק היה רוכל חסר כל השכלה והמשפחה חיה בתנאים כלכליים קשים. למרות זאת ההורים לא חסכו בהוצאות על מתן חינוך לבנים ברמה גבוהה של חדר וישיבה. מונק למד בישיבת אברהם אולמן בלקנבך (לקומפק בהונגרית) ואחר כך אצל יצחק אהרן לנדרברג בגלגוץ (פרישטדטל)(אנ')
ביוגרפיה > בגרותו

הוא שקל להיות רב, אך במקום זאת הפך לסוחר בנאג'ווארד. הוא השתתף במאבק נגד המחנה הניאולוגי בקהילתו. אולם אירוני שמונק האורתודוקסי חינך את ילדיו באופן שונה בתכלית מחינוכו וגידולו שלו ולא שלח את בניו לישיבה.
מאיר אברהם מונק היה חבר בחוג הצנוע, אך הנלהב בשם "משכילים" בנאג'ווארד, שבמחצית השנייה של המאה ה-19 גילה עניין רב בשפה ובספרות העברית המתחדשת וטיפח אותה בהצלחה. בלימודי הישיבה שלו, מוריו היו כאמור אברהם אולמן מלקומפק, יחזקאל בנט מניטרה ויצחק אהרון לנדרברג מגלגוץ. כשהאחרון הוזמן לתפקיד הרב על ידי הקהילה היהודית בנאג'ווארד ב-1853, גם מונק עבר עמו לשם כתלמידו האהוב, על אף שהיה מורה באותה תקופה כבר שנתיים וגם המנהל של בית הספר היהודי בנאג'סומבט. כבר באותה תקופה בלט מונק בקרב היהודים הדתיים ששאפו גם לחינוך והשכלה חילונית עם מכתביו הכתובים בסגנון עברי אקלקטי, אותם החליף בעיקר עם דודו, מנהל בית הספר היהודי בעיר סנטש, אדולף (אברהם) פלסנבורג. במקום מגוריו החדש נאג'ווארד, עסק מונק בתחילה בהוראה פרטית ובין תלמידיו היה גם ארמין נוימן, שלימים הפך לחבר פרלמנט ההונגרי ויועץ חצר המלוכה. למונק היה קשה להתפרנס, דבר שגם דחה את נישואיו, ולכן עבר לקריירה של סוחר, אך בנוסף למד כל הזמן עברית וכתב את יצירותיו.
ביוגרפיה > אישיותו

ממקורות אחרים מלבד האוטוביוגרפיה של מונק, אנו יודעים שהוא היה מודע היטב לאירועי היום ונקט עמדות נחרצות. הוא כתב מאמרים על תנועת הקבלה והפוליטיקה הדתית של שנות ה-90 של המאה ה-19, על התנועה הסוציאליסטית ועל רצח פוליטי בצרפת. מאמר ביוגרפי שכתב על בנו הבכור, ברנט מונקצ'י (1860–1937), בלשן ואתנוגרף מובהק, מפגין גאווה על תרומתו להונגריה וגם מרירות על האנטישמיות המתפשטת במדינה ובחברה ההונגרית בעקבות עלילת הדם בטיסה אסלאר. פרשה ששללה מבנו המוכשר קריירה באוניברסיטה. למרות שמונק היה חבר מסור בקהילה האורתודוקסית, לא נראה שהיה מוטרד ממינויו של ברנט למפקח הראשי של מערכת החינוך של הקהילה הניאולוגית של בודפשט.
ביוגרפיה > משפחתו

מונק היה נשוי לשרה (סלי) שטיין. לזוג היו 9 צאצאים, שניים מהם מתו בינקותם. בעוד שמונק זכה להצלחה צנועה בלבד כסוחר, ילדיו נהנו מתנועתיות מרהיבה כלפי מעלה. בן אחד, גאבור, היה סוחר משגשג שהתחתן עם בת משפחת לינדנבאום האורתודוקסית העשירה, והפך למפיץ סיטונאי ובעל נדל"ן ואחד האנשים העשירים ביותר בבודפשט. אילן היוחסין שהרכיב ברנט, שפורסם לאחר מותו, הוא מקור חשוב להתחקות אחר השינוי של משפחת מונק בהונגריה לאורך תקופה של יותר ממאתיים שנה.
ביוגרפיה > כתיבתו

במורשתו הספרותית, שהועברה לבנו, ברנט מונקצ'י, היו חמישה כרכים עבי כרס של שירים עבריים, סיפורים, הרהורים מפורטים על נושאים, תוך בחינתם מנקודות מבט רבות (במיוחד על נושאים חברתיים ואירועים יומיומיים חשובים), הספדים ומכתבים פרטיים בעלי עניין לציבור. השתמר גם אחד הרומנים שלו "מצבת רחל היתומה" (1895) שנכתב בעברית ועוסק בסיפורי עם (בשם העברי "סיפורים") שהיו נפוצים בקרב יהודי צ'כיה. סיפור גדול נוסף שלו, "מרדכי המלמד", לוקח את נושאו מעבר אבותיה של משפחת וֶרמן בפשט; סיפור אחר, שתורגם מהמקור העברי גם להונגרית, ראה אור על ידי דיולה שפיץ בספר השנתון ההונגרי-יהודי שלו (1905) בשם "ניצחון הצדק". האוטוביוגרפיה של מונק מספקת תמונה נאמנה של חיי יהודי הונגריה באזור צפון הונגריה-דרום סלובקיה של היום, בעיקר בנושאי חינוך, במחצית השנייה של המאה ה-19.עבודתו של מונק ציפתה, במידה מסוימת, את פריחת ספרות הזיכרונות היהודית שהתרחשה בין תחילת המאה ה-20 לבין פרוץ מלחמת העולם הראשונה. האוטוביוגרפיה שלו היא מסמך חושפני וגם מקור רב ערך על ההיסטוריה של יהדות הונגריה של המאה התשע-עשרה במהלך עשורים קריטיים של מעבר. התרבות והחברה היהודית המסורתית עדיין היו שלמות כשנולד ב-1830; דור לאחר מכן, כמעט מחצית מיהדות הונגריה נטשה את אורח החיים האורתודוקסי ועברה לאורח חיים נאולוגי.
זיכרונותיו, שנכתבו בעברית, תורגמו להונגרית בשנת 1942 על ידי שימון ארדאי ומיקשה פביאן. המקור העברי אבד בשואה. התרגום ההונגרי פורסם בשנת 2002 תחת השם מאיר אברהם מונק: "סיפורי קורות חיי" (Élétem történetei) עבר ועתיד, בודפשט, ירושלים, 2002, 354 עמודים, מסת"ב 9639171824 )
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
סקירת ספרו "סיפורי קורות חיי"
הערות שוליים

↑  Osok es Ivadekok: Munk csalad es Felsenburg csalad; Az Orszagos Magyar Zsido Museum, Budpest, 1939
↑  Osok es Ivadekok: Munk csalad es Felsenburg csalad; Az Orszagos Magyar Zsido Museum, Budpest, 1939
↑  Szupernap, Életem történetei · Meir Ávrahám Munk · Könyv, Moly (בהונגרית)
| --- | --- |
בקרת זהויות :  NLI: 987007265620905171  GND: 1023707330  ISNI: 0000 0001 1078 9867  VIAF: 98073945   WorldCat (עם VIAF): 98073945
מחוזות קניה

עד כניסת חוקת 2010 לתוקף באופן מלא ב-2013 הייתה קניה מחולקת מבחינה מנהלית ל-8 מחוזות (Provinces, לפני 1966 נקראו Regions). המחוזות חולקו ל-46 נפות.
ב-2013 בוטלה החלוקה למחוזות ועתה החלוקה של קניה היא ל-47 נפות[דרושה הבהרה] (Counties, לפני 2013 נקראו Districts) בלבד.
הנפות מחולקות ל-262 תת-נפות, תת-הנפות מחולקות ל-2,427 מיקומים והמיקומים מחולקים ל-6,612 תת-מיקומים.